  Туспуктэм: vk.com (Эрик Уразов) Наталия Сильвестрова Тулыс Можгаысь 3 номеро школаысь 700-лэсь трос дышетскисьёс огдырлы мукет дышетон юртъёсы выжозы. Школалэсь валтӥсь юртсэ но покчи классъёслэсь юртсэс рос-прос тупатъялозы. Со сярысь карлэн тӧроезлэн воштӥсез Эрик Уразов «ВКонтатке» мерлыко вотэсысь бамаз ивортӥз. Школаын электроезъёсты, эстӥськон, ву сётон, тӧлатон сӧзнэтъёсты выльдозы, школа котырысь шобретэз (отмосткаосты) тупатозы, липетэз шунытатозы. Лэсьтӥськисьёс ужатозь, 1-7 классъёсын дышетскисьёс 8 номеро гимназие ветлозы, 8-11 классъёсысь дышетскисьёс – 6 номеро школае. Тупатъян ужъёсты шуркынмонозь йылпумъяны малпало. 2024-тӥ арын арын школа 90 ар тырмонзэ пусъёз. Тодэ вайытом, азьвыл Можгаысь 4 номеро шкоалез рос-прос тупатъязы.  Тегъёс: школаос тупатъянужъёс Можга Удмуртия  